stanford-oval/wikipedia huggingface dataset:
Mackennan kulta
Vastaanotto

Pertti Avola kirjoittaa arviossaan että 1960-1970-luvuilla yritettiin spagettiwesternien haasteeseen vastata spektaakkeleilla, joista tätä hän pitää hyvänä esimerkkinä. Elokuva perustuu Heck Allenin salanimellä Will Henry kirjoittamaan samannimiseen lännenromaaniin, josta laadittu yksinkertainen tarina paisuu Avolan mukaan jopa naurettaviin mittoihin. Thompsonin ansiosta kyhäelmä pysyy koossa, ja Avolan mielestä se on kuitenkin kiinnostava esimerkki eräästä lännenelokuvien vaiheesta. Quincy Jonesin musiikkia hän pitää nautittavana.
Näyttelijät

| 0 | 1 | 2 |
| --- | --- | --- |
|  Gregory Peck  | … |  sheriffi Sam MacKenna   |
|  Omar Sharif  | … |  John Colorado   |
|  Telly Savalas  | … |  kersantti Tibbs   |
|  Camilla Sparv  | … |  Inga Bergmann   |
|  Keenan Wynn  | … |  Sanchez   |
|  Julie Newmar  | … |  Hesh-Ke   |
|  Ted Cassidy  | … |  Hachita   |
|  Lee J. Cobb  | … |  toimittaja   |
|  Raymond Massey  | … |  saarnaaja   |
|  Burgess Meredith  | … |  kauppias   |
|  Anthony Quayle  | … |  vanhempi englantilaismies   |
|  Edward G. Robinson  | … |  vanha Adams   |
|  Eli Wallach  | … |  Ben Baker   |
|  Eduardo Ciannelli  | … |  Prairie Dog   |
|  Dick Peabody  | … |  Avila   |
|  Rudy Diaz  | … |  Besh   |
|  Robert Phillips  | … |  Monkey   |
|  Shelley Morrison  | … |  Pima Squaw   |
|  J. Robert Porter  | … |  nuori englantilaismies   |
|  John Garfield, Jr.  | … |  Adamsin poika   |
|  Pepe Callahan  | … |  Laguna   |
|  Madeleine Taylor Holmes  | … |  vanha apassinainen   |
|  Duke Hobbie  | … |  luutnantti   |
|  Victor Jory  | … |  kertoja   |
Aiheesta muualla

Mackennan kulta Internet Movie Databasessa (englanniksi)
Maakaasuhuippu

Maakaasuhuippu noudattaa Hubbertin käyrää, joka kuvaa maakaasun tuotantoa. Huippupisteessä saavutetaan tuotantomaksimi, jonka jälkeen maakaasua ei kyetä tuottamaan enää yhtä paljon kuin aikaisemmin
Maakaasuhuippu on hetki, jolloin maakaasuntuotannon maksimi saavutetaan ja jonka jälkeen tuotanto alkaa väistämättä vähentyä geologisten ja fysikaalisten syiden vuoksi. M. King Hubbertin vuonna 1956 kehittämää Hubbertin teoriaa voidaan soveltaa öljyntuotannon lisäksi maakaasun tuotantoon. Täytyy huomioida, että maakaasuhuippu ei tarkoita maakaasun loppumista vaan maakaasuntuotantomaksimin saavuttamista, jonka jälkeen maakaasua ei kyetä tuottamaan enää yhtä paljon kuin aikaisemmin.[lähde? ]
Öljyasiantuntija Matthew Simmonsin mukaan maakaasuhuippu tulee olemaan vakava ongelma, pääasiassa maakaasun kaasumaisen olomuodon vuoksi. Maakaasulähteen paine ei pysy yllä kuten öljylähteen, mikä aiheuttaa lähteen nopeamman ehtymisen. Maakaasun tuotanto ja kulutus tapahtuvat tavallisesti lähempänä toisiaan kuin öljyn tapauksessa, sillä maakaasua kuljetetaan pääsääntöisesti putkissa. Merikuljetuksissa käytetään nesteytettyä maakaasua, jossa maakaasun olomuoto on nestemäinen. Esimerkiksi Japani tuo maakaasua meriteitse. Merikuljetusten määrä on kasvussa.
Maakaasuhuipun seurausten lieventäminen

Maakaasuhuipun seurauksia voi lieventää vähentämällä maakaasun kysyntää, parhaassa tapauksessa hyvissä ajoin ennen maakaasuhuippua. Maakaasu on kuitenkin fossiilista polttoaineista eniten energiaa sisältävä ja puhtaimmin palava, joten sitä hyödynnettäneen sähköntuotannossa kivihiilen sijasta mahdollisimman pitkään. Joka tapauksessa markkinat ohjaavat siirtymään vaihtoehtoihin hinnan noustessa riittävästi, mutta markkinaratkaisu voi olla hidas ja sillä voi olla siirtymävaiheessa inflaatiota edistäviä vaikutuksia.
Maakaasuhuipun seurausten lieventäminen > Lämmitys ja ruonlaitto

Lämmitysjärjestelmä voidaan vaihtaa esimerkiksi kaukolämpöön, sähkölämmitykseen tai sitä hyötysuhteeltaan parempaan lämpöpumppujärjestelmään. Käyttövettä voidaan lämmittää sähkön lisäksi myös aurinkoenergialla, aurinkopaneelein tai aurinkolämmöllä, ainakin kesäkuukausina. Ruoanlaitossa voidaan siirtyä esimerkiksi sähköliesiin ja -uuneihin. Sähkötoimisiin laitteisiin siirtymisen seurauksena energiankulutus lisääntyy, sillä maakaasulla lämmittäminen on kokonaishyötysuhteeltaan paljon tehokkaampaa kuin voimalaitoksessa syntyvän lämmön muuttaminen sähkön kautta takaisin lämmöksi. Tämän seurauksena sähkönkulutus kasvaa.[lähde? ]
Toisaalta voimalaitoksissa voidaan tuottaa energiaa myös esimerkiksi uusiutuvilla energialähteillä tai ydinvoimalla.
Maakaasuhuipun seurausten lieventäminen > Teollisuus

Teollisuudessa maakaasun tärkeitä käyttökohteita ovat vedyn, ammoniakin ja typpilannoitteiden valmistus. Vetyä, ammoniakkia ja typpilannoitteita voidaan valmistaa elektrolyysillä vedestä tai nykyisellä valmistustekniikalla biokaasun metaanista.
Maakaasuhuipun seurausten lieventäminen > Sähköntuotanto

Maakaasu palaa fossiilisista polttoaineista puhtaimmin ja tuottaa pienimmät hiilidioksidipäästöt. Päästötavoitteiden vuoksi maakaasun käyttöä sähköntuotannossa on lisätty voimakkaasti esimerkiksi Itämeren alueen maissa.. Maakaasun korvaamiseen sähköntuotannossa soveltuvat kivihiili, ydinvoima, sekä erilaiset uusiutuvat energiat, kuten muun muassa vesivoima, tuulivoima, aurinkoenergia, geoterminen energia ja bioenergia (mukaan lukien biokaasu). Maakaasun korvaaminen kivihiilellä tuottaisi suuremmat hiilidioksidipäästöt, mutta kehitteillä on hiilidioksidin talteenottotekniikoita, joissa hiilidioksidin pääsy ilmakehään estetään.
Martin Johansson

Martin Johansson voi tarkoittaa seuraavia henkilöitä:
Martin Johansson, ruotsalainen vuonna 1949 syntynyt jääkiekkoilija, pelipaikaltaan puolustaja
Martin Johansson, ruotsalainen vuonna 1975 syntynyt jääkiekkoilija, pelipaikaltaan puolustaja
Martin Johansson, ruotsalainen vuonna 1987 syntynyt jääkiekkoilija, pelipaikaltaan hyökkääjä
Martin Johansson, ruotsalainen jääpalloilija
Martin Johansson, ruotsalainen suunnistaja ja maastohiihtäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Martin Johansson”, voi hakea sivunnimihaulla, laajalla sivunnimihaulla tai tekstihaulla.
Mannisenmäki

| Mannisenmäki |
| --- | --- |
 Palokankeskusta kuvattuna vuonna 2015.
Kaupunki:  Jyväskylä
Suuralue:  Palokka–Puuppola
Kaupunginosa nro:  42
Postinumero(t):  40270
Lähialueet:  Palokka, Mannila, Haukkamäki, Rippalanmäki, Haukkala
Mannisenmäki on Jyväskylän 42. kaupunginosa ja osa Palokka-Puuppolan suuraluetta. Alueella sijaitsee Palokankeskus, Prisma ja Palokan Kotikeskus. Mannisenmäki mielletään usein osaksi Palokkaa, joka laajemman (virallisesta aluejaosta poikkeavan) käsityksen mukaan sisältää alueet Palokkajärven ja Alvajärven rannoilla nelostien molemmin puolin.
Kaupunginosan asuinrakennuskanta koostuu lähinnä omakotitaloista. Asutus keskittyy kahdelle alueelle: Pappilanjoen länsipuoliseen Jokelan alueeseen sekä Tuomiojärven pohjoisrannalla, Haukkalan pohjoispuolella olevaan Savulahteen, jossa sijaitsee Savulahden päiväkotikoulu. Nimestään huolimatta Mannisenmäeksi kutsuttu asuinalue kuuluu Mannilaan eikä Mannisenmäen kaupunginosaan.
Suurin osa Mannisenmäestä kuului vuoteen 2008 saakka Jyväskylän maalaiskuntaan, paitsi kuntaliitoksen jälkeen rakennettu pieni alue.
Matti Junnola

Matti Junnola (11. helmikuuta 1821 Säkkijärvi – 12. marraskuuta 1883 Säkkijärvi) oli suomalainen maakauppias, maanviljelijä ja valtiopäivämies.
Matti Junnolan vanhemmat olivat Eerikki Tahvonpoika Junnola ja Valpuri Yrjöntytär Junnola ja puolisot Maria Yrjöntytär Hovi ja Eeva Mikontytär Hovi. Junnola oli maanviljelijä ja kauppias, joka oli talonpoikaissäädyssä Kymin tuomiokunnan edustaja valtiopäivillä  1882. Valtiopäivillä hän oli laki- ja talousvaliokunnan sekä lisätyn suostuntavaliokunnan jäsen. Junnola teki valtiopäivillä useita esityksiä yhdessä säätynsä edustajien kanssa, koskien erityisesti Viipuria ja Viipurin seutua.
Martin Franzmann

Martin Hans Franzmann (29. tammikuuta 1907 Lake City, Minnesota, Yhdysvallat – 28. maaliskuuta 1976 Cambridge, Englanti) oli yhdysvaltalainen, luterilainen pappi, teologi ja professori sekä virsirunoilija.
Elämä ja työ

Fanzmannin isä oli saksalainen luterilainen pappi. Hän sai koulutuksensa Wisconsin Lutheran Synodin instituuteissa ja opetti eksegeettisiä aineita Concordia Luthernan Seminaryssä, St. Louisissa sekä luterilaista teologiaa Westfied Housessa Cambridgessä, Englannissa 1969-72.
Franzmann on julkaissut useita teologisia teoksia sekä kirjoittanut virsiä. Yksin hänen kirjoittamansa virsi,  "In Adam we have all been one", on myös suomeksi, Ruotsin kirkon virsikirjan virsi 229 "Me kaikki lapset Aadamin olemme langenneet "(suom. Niilo Rauhala, 1995). Virsi on vuodelta 1963 ja se on julkaistu Augsburg Publisching Housen julkaisemassa bulletiinissa sekä uusien virsien kokoelmassa "A selection of 13 Hymns 1967".
Matti Juntura

Matti Juntura (s. 16. maaliskuuta 1963 Kemijärvi) on entinen suomalainen ammattilaislentopalloilija. Häntä pidetään yhtenä kaikkien aikojen parhaimmista keskitorjujista Suomessa. Hän pelasi urallaan 189 A-maaottelua Suomen maajoukkueen paidassa, mikä on kaikkien aikojen kymmenenneksi eniten. Hänen uralleen mahtui monia mitaleita mestaruussarjassa, kahdet Lentopallon Euroopan mestaruuskilpailut ja monia Pohjoismaiden mestaruuskilpailuja. Pituus 207.
Martin Fuchs

| Mitalit | Mitalit | Mitalit |  |
| --- | --- | --- | --- |
|  Martin Fuchs vuonna 2013 |  Martin Fuchs vuonna 2013 |  Martin Fuchs vuonna 2013 |  |
Maa:  Sveitsi
Esteratsastus
| EM-kilpailut   | EM-kilpailut   | EM-kilpailut   |  |
|  Pronssia | Aachen 2015 | joukkuekilpailu |  |
Martin Fuchs (s. 13. heinäkuuta 1992) on sveitsiläinen esteratsastaja.[lähde? ]
Fuchs on saavuttanut aikuisten EM-kilpailuista pronssimitalin vuonna 2015 joukkuekilpailuista hevosellaan Clooney III. Nuorten tasolla hänellä on yksi EM-kulta, neljä -hopeaa ja kaksi -pronssia. Vuonna 2010 Fuchs saavutti Euroopan joukkueen kanssa kultaa joukkuekilpailusta nuorten kesäolympialaisista Singaporesta.[lähde? ]
Fuchsin isä Thomas Fuchs on esteratsastuksen MM-mitalisti ja Euroopan-mestari. Hänen enonsa Markus saavutti hopeaa vuoden 2000 kesäolympialaisista joukkuekilpailusta.[lähde? ]
Fuchs on seurustellut suomalaisen esteratsastajan Anna-Julia Kontion kanssa, joka valmentautui Fuchsin perheen tallilla.
Aiheesta muualla

Kuvia tai muita tiedostoja aiheesta Martin Fuchs Wikimedia Commonsissa
Mehdi Bourabia

Mehdi Bourabia marraskuussa 2017.
Mehdi Bourabia (s. 7. elokuuta 1991 Dijon, Ranska) on marokkolainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Sassuoloa.
Bourabia pelasi ensimmäiset pääsarjaottelunsa kaudella 2009–2010 ranskalaisseura Grenoblessa ja on Ranskan jälkeen pelannut Bulgariassa, Turkissa ja kesästä 2018 alkaen Italiassa. Turkkilaisseura Konyasporissa hän pelasi kaudella 2017–2018 Eurooppa-liigassa kuusi ottelua ja teki yhden maalin. Ensimmäisellä kaudellaan Italian Serie A:ssa hän pelasi Sassuolon joukkueessa 32 ottelua, joista avauskokoonpanossa 21 ottelussa. Hän teki maalin toukokuussa 2019 Torinoa vastaan, ja samassa ottelussa hänet ajettiin ulos kentältä kahden varoituksen seurauksena jo 29 minuutin pelin jälkeen. Kaudella 2019–2020 hän on pelannut kahdeksan Serie A -ottelua. Hän teki maalin kesäkuussa 2020 Atalantaa vastaan, ja samassa ottelussa hän teki myös oman maalin.
Bourabia on pelannut Marokon maajoukkueessa kahdeksan maaottelua lokakuusta 2018 alkaen. Afrikan-mestaruuskilpailuissa 2019 hän pelasi 58 minuuttia ensimmäisessä alkulohko-ottelussa Namibiaa vastaan.
Mark Owen

Mark Owen toisena oikealta.
Mark Anthony Patrick Owen (s. 27. tammikuuta 1972) on brittiläinen popmuusikko. Hän syntyi Oldhamissa, Lancashiressa, Englannissa.
Owen kuului poikabändi Take Thatiin, joka perustettiin vuonna 1990 ja hajosi 1996, mutta teki comebackin vuonna 2005. Owen sijoittui vuonna 1996 brittilistojen kolmoseksi soolosinglellään "Child". Singlen "Clementine" sijoitus oli sama, ja vuonna 1997 ilmestyi sooloalbumi Green Man.
Owenin levytyssopimus BMG Recordsin kanssa purettiin loppuvuodesta 1997. Green Man oli saavuttanut vain listasijoituksen 33 ja uusi single "I Am What I Am" sijan 29.
Owen voitti Britannian Celebrity Big Brotherin toisen tuotantokauden vuonna 2002. Hän sai levytyssopimuksen Island Recordsilta ja palasi listoille singlellä "Four Minute Warning". Marraskuussa 2003 Owen julkaisi albumin In Your Own Time ja singlen "Alone Without You", mutta myös uusi levytyssopimus Island/Universal Recordsin kanssa purkautui.
Huhtikuussa 2004 Owen perusti oman levy-yhtiönsä Sedna Recordsin. Sen nimissä hän on julkaissut muun muassa kolmannen studioalbuminsa How the Mighty Fall (2005). Vuonna 2013 Mark julkaisi neljännen sooloalbuminsa The Art of Doing Nothing.
Take That palasi vuonna 2006 yhteen ilman Robbie Williamsia. Marraskuussa 2006 Take That julkaisi uuden studioalbumin Beautiful World, ja vuoden 2007 alussa yhtye sai uuden levytyssopimuksen Interscope Recordsilta. Vuonna 2008 yhtye julkaisi albumin The Circus, vuonna 2010 albumin Progress (alkuperäisellä viisihenkisellä kokoonpanolla) ja vuonna 2014 albumin III kolmihenkisellä kokoonpanolla (Owen, Barlow, Donald) Jason Orangen jätettyä yhtyeen. Kiertue Take That Live 2015 käynnistyi huhtikuussa 2015.
Owen on kiertänyt sooloartistina ahkerasti Eurooppaa ja Britanniaa sekä käynyt Japanissa vuoden 2006 alussa allekirjoittamassa sopimuksen lauluntekijänä.
Sooloartistina Owen on myynyt maailmanlaajuisesti yli 500 000 levyä ja Take Thatissa yli 45 miljoonaa.
Yksityiselämä

Mark avioitui näyttelijä Emma Fergusonin kanssa marraskuussa 2009 viiden vuoden seurustelun jälkeen. Heillä on kolme yhteistä lasta: yksi poika (s. 2006) ja kaksi tytärtä (s. 2008 ja 2012).
Vuonna 2010 Mark oli hoidossa yksityisellä klinikalla alkoholiongelmansa takia, ja on kertonut olleensa sen jälkeen raittiina.
Diskografia > Albumit

Green Man (1997)
In Your Own Time (2003)
How the Mighty Fall (2005)
The Art of Doing Nothing (2013)
Diskografia > Singlet

"Child" (1996)
"Clementine" (1997)
"I Am What I Am" (1997)
"Four Minute Warning" (2003)
"Alone Without You" (2003)
"Makin' Out" (2004)
"Believe in the Boogie" (2005)
"Hail Mary" (2006)
"Stars" (2013)
"S.A.D. (feat. Ren Harvieu)" (2013)
"Carnival" (2013)
Maljajäkälät

| Maljajäkälät |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales  Nannf.
Katso myös
   Maljajäkälät Wikispeciesissä   Maljajäkälät Commonsissa 
Infobox OKNimi-testi OK: 
Maljajäkälät (Lecanorales) on enimmäkseen jäkälämuotoisten sienten lahko, joka kuuluu luokkaan Lecanoromycetes kotelosienten kaaressa.
Lahko sisältää 26 heimoa, 269 sukua ja 5695 lajia.
Heimoja

Aphanopsidaceae
Biatorellaceae
Brigantiaceae
Nuppijäkälät Caliciaceae
Calycidiaceae
Torvijäkälät Cladoniaceae
Crocyniaceae
Dactylosporaceae
Ectolechiaceae
Gypsoplacaceae
Haematommataceae
Helocarpaceae
Kiventierat Hymeneliaceae
Kehräjäkälät Lecanoraceae
Nystyjäkälät Lecideaceae
Megalariaceae
Miltideaceae
Mycoblastaceae
Karpeet Parmeliaceae
Laakajäkälät Physciaceae
Pilocarpaceae
Psoraceae
Ramiaceae
Sphaerophoraceae
Tinajäkälät Stereocaulaceae
Tephromelataceae
Vezdaeaceae
Aiheesta muualla

Laji.fi: Lecanorales
UniProt: Taxonomy - Lecanorales (englanniksi)
Global Biodiversity Information Facility (GBIF): Lecanorales (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Marja Kangaspusu

Marja Helena Kangaspusu (s. 14. helmikuuta 1973) on aktiiviuransa päättänyt suomalainen seitsenottelija. Hänen seuranaan oli koko hänen uransa ajan Ruoveden Pirkat ja hänen valmentajinaan toimivat Jouko Kilpi sekä Markku Perttunen. Kalevan kisoista Kangaspusu saavutti seitsenottelun pronssia vuonna 1995. Virallisissa kilpailuissa hän ei ole esiintynyt vuoden 2000 jälkeen.
Marja Kallio

Marja Kallio (o.s. Hänninen, s. 1945 Laukaa) on suomalainen agronomi, joka toimi vuosina 1994–2002 Maa- ja kotitalousnaisten puheenjohtajana. Hän sai ensimmäisenä naisena maanviljelysneuvoksen arvon vuonna 2008.
Maataloustutkija, agronomi Pentti Hännisen tyttäreksi syntynyt Marja Kallio kirjoitti ylioppilaaksi Laukaan yhteiskoulusta vuonna 1964 ja aloitti maatalousopinnot Helsingin yliopistossa. Vuonna 1967 hän avioitui maanviljelysteknikko Kyösti Kallion kanssa, ja nuoripari asettui Keski-Suomeen. Marja Kallio valmistui agronomiksi Marja 1978 ja toimi sitten opettajana. Vuosina 1977–1979 hän edusti Keskustapuoluetta Toivakan kunnanhallituksessa Keskustapuolueen edustajana ja jatkoi kuntaliitoksen jälkeen Laukaan valtuustossa. Vuosina 1993–2000 hän toimi Laukaan kunnanhallituksen puheenjohtajana.
1980-luvulla Marja Kallio oli maatilan emännyyden ohella maatalousalan opettajana Jyväskylän ammatillisessa kurssikeskuksessa. 1990-luvulla Marja ja Kyösti Kallio alkoivat panostaa tilallaan maatilamatkailuun niin, että vuonna 2012 jo seuraavalle sukupolvelle siirtynyt tila valittiin Maaseutumatkailun Kellokkaaksi.
Toimittaja Anna-Kaisa Hermunen oli Marja Kallion sisar.
Mavrovoúni (Euboia)

| --- | --- |
Sijainti:  Kými-Alivéri, Euboia, Keski-Kreikka, Kreikka
Korkeus merenpinnasta:  1 190 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mavrovoúni (kreik. Μαυροβούνι) eli Kotýlaia (Κοτύλαια Όρη, Kotýlaia Óri) on vuori ja vuorijono Euboian saarella Kreikassa. Sen korkeus on 1 190 metriä. Vuori sijaitsee Kými-Alivérin kunnassa Euboian itäisissä keskiosissa itään Dírfi-vuoresta. Vuorijonon korkein huippu on Mavrovoúni. Muita huippuja ovat Skólos (Σκόλος), Fterólakka (Φτερόλακκα), Eftaós (Εφταός) ja Aloktéri (Αλωκτέρι).
Matti Suur-Hamari

| Matti Suur-Hamari> Henkilötiedot |
| --- | --- |
Syntynyt: 31. toukokuuta 1986 (ikä 38) Rovaniemi
Kansalaisuus:   Suomi
Uran tiedot
Pituus:  175 cm
Laji:  lumilautakrossi
 Tietolaatikko päivitetty 12. joulukuuta 2014 
| Mitalit> Maa:   Suomi.lumilautailu. Paralympialaiset  | Mitalit> Maa:   Suomi.lumilautailu. Paralympialaiset  | Mitalit> Maa:   Suomi.lumilautailu. Paralympialaiset  | Maa:   Suomi> lumilautailu. |
| --- | --- | --- | --- |
|  Kultaa | Pyeongchang 2018 | lumilautacross |  |
|  Kultaa | Peking 2022 | lumilautacross |  |
|  Hopeaa | Peking 2022 | banked slalom |  |
|  Pronssia | Pyeongchang 2018 | banked slalom |  |
| Paralumilautailun MM-kilpailut  | Paralumilautailun MM-kilpailut  | Paralumilautailun MM-kilpailut  |  |
|  Kultaa | La Molina 2015 | lumilautacross |  |
|  Kultaa | Big White 2017 | lumilautacross |  |
|  Kultaa | Big White 2017 | banked slalom |  |
Matti Lauri Antero Suur-Hamari (s. 31. toukokuuta 1986 Rovaniemi) on suomalainen vammaisluokissa kilpaillut lumilautailija. Hän kilpaili lumilautakrossissa. Hän voitti lajin Suomen mestaruuden kaudella 2017 ollen ensimmäinen paralautailija, joka on voittanut SM-kisoissa. Häntä valmensi marraskuussa 2019 kuollut Mikko Wendelin.
Suur-Hamari aloitti lumilautailun vuonna 1999. Hän joutui elokuussa 2009 moottoripyöräonnettomuuteen, jonka seurauksena hänen vasen jalkansa amputoitiin polvesta alaspäin. Suur-Hamari debytoi maailmancupissa kaudella 2013–2014 saavuttaen yhden voiton La Molinassa ja ollen kaudella maailmancupin kokonaispisteissä kolmas. Sotšin paralympialaisissa 2014 Suur-Hamari oli lumilautakrossin 11. Vuonna 2015 hän voitti paracrossin MM-kultaa. Vuonna 2016 hän voitti X Games -kultaa ja maailmancupin. Vuonna 2017 hän uusi paracrossin MM-kultansa Big Whitessa Kanadassa. Hän voitti samoissa kisoissa maailmanmestaruuden myös banked slalomissa. Suur-Hamari voitti paracrossin paralympiakultaa ja saavutti banked slalomissa pronssia Pyeongchangin paralympialaisissa 2018. Hän voitti paracrossissa jälleen paralympiakultaa ja saavutti banked slalomissa hopeaa Pekingin paralympialaisissa 2022.
Vuonna 2014 Suur-Hamari oli ehdolla Suomen Urheilugaalan Vuoden läpimurto -palkinnon saajaksi.
Suur-Hamarille myönnettiin itsenäisyyspäivänä 2018 Suomen Leijonan ritarikunnan I luokan ritarimerkki solkineen. Suur-Hamari ilmoitti kilpauransa päättymisestä kesäkuussa 2022.
Aiheesta muualla

Matti Suur-Hamari Kansainvälinen hiihtoliitto (FIS). (englanniksi)
Marja Kettinen

| Marja Kettinen> Henkilötiedot |
| --- | --- |
Koko nimi:  Marja Kettinen
Syntynyt: 10. elokuuta 1975 (ikä 49)
Kansalaisuus:   Suomi
Koripalloilija
Pituus:  183 cm
Pelaajaura
Seurajoukkueet
1993–1996 1997–1998 1998–1999 1999–2002:   Tampereen Pyrintö  Tampereen Pyrintö  SB Girls  BC Nokia
Maajoukkueet
1995:   Suomi
Ottelut (pisteet):  2 (2)
Marja Kettinen (s. 10. elokuuta 1975) on suomalainen aktiiviuransa lopettanut koripalloilija.
Tampereen Pyrinnön kasvatti Kettinen teki naisten SM-sarjadebyyttinsä kasvattajaseurassaan kaudella 1993–1994. Yhteensä Nymander edusti Pyrintöä SM-sarjassa neljä kautta vuosina 1993–1996 ja 1997–1998. Tämän jälkeen hän jatkoi pääsarjassa pelaamista yhden kauden SB Girlsissä ja kolme kautta BC Nokiassa.
Suomen naisten maajoukkueessa Kettinen pelasi vuonna 1995 kaksi valmistavaa maaottelua 1,0 pisteen ja 1,0 levypallon keskiarvoilla.
Mavrovoúni

Mavrovoúni (kreik. Μαυροβούνι, ”Musta vuori”) voi viitata seuraaviin:
Mavrovoúni eli Flénga, vuori Píndos-vuoristossa Epeiroksen, Thessalian ja Länsi-Makedonian rajalla
Mavrovoúni eli Kotýlaia, vuori Euboian saarella
Mavrovoúni, vuori itäisessä Thessaliassa
Mavrovoúni, Kroússia-vuorten korkein huippu Keski-Makedoniassa
Mavrovoúni, Salamiin saaren korkein kohta Attikassa
Mavrovoúni, yksi Arachnaío-vuoren huipuista Peloponnesoksella
Mavrovoúni, yksi Lýrkeio-vuoren huipuista Peloponnesoksella
Mavrovoúni, yksi Olígyrtos-vuoren huipuista Peloponnesoksella
Mavrovoúni, yksi Párnitha-vuoren huipuista Attikassa
Mavrovoúni, kylä Pogónin kunnassa Ioánninan alueyksikössä Epeiroksen alueella
Mavrovoúni, kylä Kilelérin kunnassa Lárisan alueyksikössä Thessalian alueella
Mavrovoúni, kylä Skýdran kunnassa Péllan alueyksikössä Keski-Makedonian alueella
Montenegro, maan kreikankielinen nimi
Martin Johansson (jääpalloilija)

| Henkilötiedot |
| --- | --- | --- | --- |
Syntymäaika: 20. heinäkuuta 1987 (ikä 37)
Syntymäpaikka: , Ruotsi
Pelipaikka: Puolustaja
Pituus: 178 cm
Seura
Seura:  Villa Lidköping
Junioriseurat
: Otterbäckens BK
Seurat
| Vuodet | Seura | O | (M) |
| 2003–2008 | Otterbäckens BK | – | (–) |
| 2008– | Villa Lidköping | – | (–) |
Maajoukkue
| 2013– | Ruotsi | 23 | (0) |
 Seurajoukkueuran tilastot kattavat vain kansalliset sarjat, päivitetty 2. maaliskuuta 2017.  Maajoukkueuran tilastot päivitetty 2. maaliskuuta 2017.
Martin Johansson (s. 20. heinäkuuta 1987) on ruotsalainen jääpalloilija, joka edustaa Villa Lidköpingiä. Pelipaikkana hänellä on puolustus.
Martin Johansson pelasi kevääseen 2008 kotiseutunsa Otterbäckens BK:ssa siirtyen sen jälkeen Ruotsin pääsarjan suurseuraan Villa Lidköpingiin. Hän oli voittamassa P19-vuotisten Ruotsin jääpallomestaruutta Otterbäckenin riveissä keväällä 2006 seuran voittaessa Västerås SK:n numeroin 7–6.
Johanssonin pelipaikka Villassa on ollut puolustuksessa. Keväällä 2012 hän pelasi 100. Elitserienin pelin Villan ollessa loppuottelussa Sandvikenia vastaan. Peli päättyi Sandvikenin niukkaan 6–5 voittoon. Seuraavan kauden 2012–2013 alussa hän teki Villan kanssa 4-vuotisen jatkosopimuksen.
Maajoukkue aukeni Martin Johanssonille syksyllä 2013. Hän pelasi myös seuraavan kevään Irkutskin MM-kisoissa, joissa Ruotsi saavutti MM-hopeaa. Vuoden 2015 MM-kisoissa ei Johansson ollut joukkueessa, mutta keväällä 2016 Uljanovskissa hän oli Ruotsin joukkueessa voittamassa jälleen MM-hopeaa. Keväällä 2017 MM-kotikisoissa Sandvikenissa tuli sitten mestaruus.
Saavutukset

Seurajoukkueessa
2 hopeaa 2012 ja 2016 Villan riveissä
Maajoukkueessa
1 MM-kulta: 2017
2 MM-hopeaa 2014, 2016
Mark Oliver

| Mark Oliver> Henkilötiedot |
| --- | --- |
Syntynyt: 1966
Näyttelijä
Aktiivisena:  1998–
Merkittävät roolit:  Rau Le Creuset (Mobile Suit Gundam Seed) Thundercracker (Transformers: Cybertron) Mechanikat (Krypto the Superdog)
Aiheesta muualla
IMDb 
Mark Oliver (s. 1966) on kanadalainen ääninäyttelijä, joka on tunnetaan muun muassa dubbauksistaan animesarjoissa, kuten Inuyasha ja Transformers: Cybertron.